Nuinda Alias

Datuk Dr. Hajah Nuinda Haji Alias (lahir 6 Januari 1962) berasal daripada Wilayah Persekutuan Labuan. Beliau merupakan penjawat awam kanan bagi sektor pendidikan Negeri Sabah.

 Kehidupan Awal 
Nuinda Alias merupakan anak jati Wilayah Persekutuan Labuan. Beliau merupakan anak kepada Hajah Alipah Haji Idris dan Haji Alias Haji Mohamad. Beliau mendapatkan pendidikan awal di SRK Sungai Lada Labuan dan kemudian menyambung pelajaran menengah ke SM St Anne Convent Labuan, SM. St. Anthony Labuan dan menamatkan pelajaran menengah atas di Maktab Sabah Kota Kinabalu. 

Selepas beliau memperolehi keputusan cemerlang dalam Sijil Pelajaran Malaysia (SPM), beliau kemudianya melanjutkan pengajian di Universiti Sains Malaysia dalam ijazah Sarjana Muda Komunikasi pada tahun 1986. Selepas beliau menyelesaikan pengajian Ijazah Sarjana Muda beliau, beliau seterusnya melanjutkan pengajian dalam bidang Sarjana Sains (Pembangunan Sumber Manusia) di Universiti Malaysia Sarawak pada tahun 1998. Pada 21 Mei 2022, beliau telah menamatkan pengajian dan memperolehi Doktor Falsafah (Pengurusan Dan Pentadbiran). Beliau merupakan graduan Konvokesyen Universiti  Teknologi Malaysia (UTM) Ke - 65 untuk Sesi Pertama.

 Perkahwinan  
Nuinda Alias berkahwin dengan Datuk Seri Panglima Haji Safar Untong dan memiliki empat orang anak.

 Kerjaya Sektor Pendidikan 
Nuinda Alias pernah berkhidmat sebagai guru di  SM. St. Anthony Labuan, SMK Bandaraya Menggatal, Kota Kinabalu dan SM St. Francis Convent, Karamunsing, Kota Kinabalu. Selepas berkhidmat sebagai guru bagi tiga buah sekolah menengah beliau kemudianya berkhidmat sebagai pensyarah di Maktab Perguruan Sandakan Sabah (kini dikenali sebagai Institut Pendidikan Guru Kampus Tawau) dan Pensyarah Maktab Perguruan Gaya, Kota Kinabalu Sabah (kini dikenali sebagai Institut Pendidikan Guru Kampus Gaya).

Pada Mac 2000, beliau dinaikkan pangkat serta dilantik sebagai Timbalan Pengetua Maktab Perguruan Gaya sehingga Januari 2001. 

Seterusnya, beliau dilantik serta dinaikkan pangkat sebagai Pengetua Sekolah Menengah Kebangsaan Inanam, Kota Kinabalu, Sabah Pada tahun 2004. Selepas dua tahun menjawat jawatan sebagai Pengetua Sekolah Menengah Kebangsaan Inanam, Kota Kinabalu, Sabah, beliau kemudianya di lantik sebagai Pengetua Sekolah Menengah Maktab Sabah bermula dari Mac 2006 dan setelah 16 tahun berkhidmat sebagai Pengetua Sekolah Menengah Maktab Sabah, beliau telah bersara wajib pada 6 Januari 2022.

 Bergiat Aktif Di Dalam Persatuan 
Nuinda Alias mula aktif dalam program kebajikan,  kemasyarakatan dan pendidikan sejak memegang beberapa jawatan antaranya ialah; 

 Pengerusi PUSPANITA Sabah.

 Yang Dipertua Majlis Pengetua Sekolah Malaysia (Sabah) dan Ahli Jawatankuasa Majlis Pengetua Sekolah Malaysia Peringkat Kebangsaan.

 Presiden Persatuan Pengetua Sekolah Menengah Sabah (PPSMS).

 Timbalan Pengerusi Jawatankuasa Kerja Pelaksana Program E- Pertukaran Murid Asrama Malaysia Peringkat Kebangsaan 2021.

 Timbalan Presiden 2 Persatuan Hoki Sabah.

 Timbalan Pengerusi Persatuan Pengetua Sekolah Menengah Sabah (PPSMS).

 Bergiat Aktif Dalam Bidang Sukan 
Nuinda Alias mula aktif dalam bidang sukan sejak mengetuai pasukan hoki sejak di bangku sekolah lagi, beliau pernah mengetuai pasukan hoki Universiti Sains Malaysia.

 Pencapaian Dalam Bidang Pendidikan 
Anugerah Peringkat Negeri Anugerah Peringkat Kebangsaan Anugerah Wanita Cemerlang Peringkat Negeri Sabah Tahun 2019 Anugerah Pengerusi Koperasi Sekolah Peringkat Kebangsaan Tahun 2019 Anugerah Ikon Kepimpinan, Jabatan Pendidikan Peringkat Negeri Sabah Tahun 2022 Anugerah Pengurusan Asrama Terbaik Peringkat Kebangsaan 2021 Kategori Sekolah Menengah Anugerah Tokoh Guru Peringkat Negeri Sabah 2022 Anugerah Ahli PUSPANITA Cemerlang Peringkat Kebangsaan Tahun 2022 Anugerah Perkhidmatan Cemerlang (APC) 1999 Anugerah Perkhidmatan Cemerlang (APC) 2008 Anugerah Pemimpin Kokurikulum Negeri Sabah 2017 Anugerah Perkhidmatan Cemerlang (APC) 2015 Anugerah Pengetua Contoh Negeri Sabah (2020) Anugerah Tokoh Guru Peringkat Kebangsaan 2023 

 Anugerah 
  :
 50px Panglima Gemilang Darjah Kinabalu (PGDK) - Datuk (2021)
 50px Ahli Setia Darjah Kinabalu (ASDK) - (2019)
 50px Ahli Darjah Kinabalu (ADK) - (2011)

Gred Utama Jusa C

 Rujukan   

Kategori:Orang dari Labuan
Kategori:Orang hidup
Kategori:Kelahiran 1962